На основу члана 17. Закона о управљању миграцијама („Службени гласник РС”, број 107/12) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**УРЕДБУ О ИЗМЕНАМА УРЕДБЕ**

**О УТВРЂИВАЊУ ПРОГРАМА ПОДСТИЦАЈА ЗА СПРОВОЂЕЊЕ МЕРА И АКТИВНОСТИ НЕОПХОДНИХ ЗА ДОСТИЗАЊЕ УТВРЂЕНИХ ЦИЉЕВА ИЗ ОБЛАСТИ УПРАВЉАЊА МИГРАЦИЈАМА У ЈЕДИНИЦАМА ЛОКАЛНЕ САМОУПРАВЕ ЗА 2024. ГОДИНУ**

**Члан 1.**

У Уредби о утврђивању Програма подстицаја за спровођење мера и активности неопходних за достизање утврђених циљева из области управљања миграцијама у јединицама локалне самоуправе за 2024. годину („Службени гласник РС”, број 26/24), у Програму подстицаја за спровођење мера и активности неопходних за достизање утврђених циљева из области управљања миграцијама у јединицама локалне самоуправе за 2024. годину, у делу II. РАСПОДЕЛА СРЕДСТАВА ПО ПРОГРАМУ ПОДСТИЦАЈА, МЕРА И АКТИВНОСТИ, у ставу 1. речи „244.000.000,00 динара”, замењују се речима „289.284.590,00 динараˮ, тачка 1) речи: „224.000.000,00 динара”, замењују се речима: „265.784.590,00 динара”, тачка 2) речи: „20.000.000,00 динара”, замењују се речима: „23.500.000,00 динара”.

**Члан 2.**

Ова уредба ступа на снагу наредног дана од дана објављивања у „Службеном гласнику Републике Србије”.

05 Број: 110-9943/2024-1

У Београду, 17. октобра 2024. године

В Л А Д А

|  |  |
| --- | --- |
|  | ПРЕДСЕДНИК  Милош Вучевић |